A MAGYAR HALÁSZAT MÚLTJA. 65 



az előkelő nagyot s a mely a névtelen milliók fentartó, verítékes 

 munkáját alárendelt résznek tekinti ; sőt azt sokszor megveti ; holott 

 az igazság az, hogy a puszta fényre és az erőszakra alapított leg- 

 nagyobb hatalom is abban a perczben omlik össze, a mely perczben 

 elvesztette a névtelen milliók munkáját. 



Ezért a magyar halászó nép zajtalan, nehéz munkája az, mely 

 e vázlat főirányzatát képezi, mert egyedül e munka az, a melyből a 

 hatalom halászati adományozásait meríthette. 



A magyarságra való alkalmazásban Buckle tétele egyáltalában 

 meg sem állhat ; mert magában foglalja a mozdulatlanság, a teljes egy- 

 neműség föltételét ; azt, hogy az illető nép folytonosan ugyanazt a 

 helyet tartsa megszállva, e hely természeti viszonyainak folytonosan 

 alá legyen vetve ; holott a magyarság a népvándorlás nagy özöne ide- 

 jében elhagyta eredeti lakóhelyét s foglalás útján szállotta meg azt a 

 területet, a melyen ma is él. 



Annak a föltevésnek csak kevés nyomatéka lehet, hogy azok a 

 vándor népcsaládok az elfoglalt új tájakon a régiekhez hasonlókat 

 kerestek fel ; mert például Ázsia és Európa között már a földfelület 

 és éghajlat viszonyai óriási eltéréseket tűntetnek föl, a melyek ki nem 

 egyenlíthetők, s még eltérőbbek voltak azok a nemzetiségi viszonyok, 

 a melyek közé a vándorok telepedtek s a melyeknek nyomása alól 

 ki nem szabadulhattak. 



E könyv feladata és irányzata kizárja az eredetnek akár földfelü- 

 leti vagy éghajlati, akár embertan-néprajzi alapon való feszegetését ; 

 de a magyar népies halászatból folyó tanulságok megengedik annak 

 kimondását, hogy bárhonnan jött legyen a magyarság, halászó vidék- 

 ről kellett jönnie s hogy az emberiség ősfoglalkozása, a halászat, min- 

 denesetre e nemzetnek is ősfoglalkozásai közé tartozott s tartozik 

 ma is. 



E tanulságok bizonyítékai így csoportosulnak : 



1 . A% elhelyezkedés. 



2. Történeti mesters^avak. 



3. Okiratos történet. 



4. A s^ers^ám ősi elemei. 



Hermán O. A magyar halászat. 



